CELEX: 62015TN0602
Language: fi
Date: 2015-10-23 00:00:00
Title: Asia T-602/15: Kanne 23.10.2015 – Jenkinson v. neuvosto ym.

7.3.2016   
            
            
               FI
            
            
               Euroopan unionin virallinen lehti
            
            
               C 90/17
            
         Kanne 23.10.2015 – Jenkinson v. neuvosto ym.
   (Asia T-602/15)
   (2016/C 090/25)
   Oikeudenkäyntikieli: ranska
   
      Asianosaiset
   
   
      Kantaja: Liam Jenkinson (Keery, Irlanti) (edustaja: asianajajat N. de Montigny ja J.-N. Louis)
   
      Vastaajat: Euroopan unionin neuvosto, Euroopan komissio, Euroopan ulkosuhdehallinto (EUH) ja Euroopan unionin yhteinen toiminta ”Eulex Kosovo”
   
      Vaatimukset
   
   Kantaja vaatii unionin yleistä tuomioistuinta
   pääasiallisesti
   
               – 1.
            
            
               yksityisoikeudellisesta sopimuksesta johtuvien oikeuksien osalta
               
                           —
                        
                        
                           määrittelemään sopimussuhteensa uudelleen toistaiseksi voimassa olevaksi työsopimukseksi, ja
                        
                     
                           —
                        
                        
                           toteamaan, että vastaajat ovat laiminlyöneet sopimusvelvoitteitaan ja muun muassa velvollisuuttaan tehdä ennakkoilmoitus toistaiseksi voimassa olevan työsopimuksen irtisanomisen yhteydessä;
                           näin ollen ja jotta korvattaisiin vahinko, joka aiheutui peräkkäisten määräaikaisten työsopimusten väärinkäytöstä, joka saattoi kantajan jatkuvaan epävarmuuden tilaan, ja sopimuksen irtisanomista koskevan ennakkoilmoituksen tekemistä koskevan velvollisuuden laiminlyönnistä
                           
                                       —
                                    
                                    
                                       velvoittaa vastaajat maksamaan kantajalle 176 601,55 euron suuruisen korvauksen, jonka määrä on laskettu hänen Euroopan unionin perustamien operaatioiden palveluksessa saavuttamansa virkaiän mukaan
                                    
                                 
                                       —
                                    
                                    
                                       toissijaisesti velvoittaa vastaajat maksamaan kantajalle 45 985,15 euron suuruisen korvauksen, jonka määrä on laskettu ottamalla huomioon hänen neljännen vastaajan palveluksessa saavuttamansa virkaikä
                                    
                                 
                     
                           —
                        
                        
                           toteamaan, että kantajan irtisanominen oli kohtuuton ja velvoittamaan vastaajat näin ollen maksamaan hänelle korvauksen, jonka kohtuulliseksi määräksi on arvioitu 50 000 euroa;
                        
                     
                           —
                        
                        
                           katsomaan, etteivät vastaajat laatineet työsopimuksen päättymiseen kuuluvia lainmukaisia työsuhteeseen liittyviä asiakirjoja ja
                           
                                       —
                                    
                                    
                                       velvoittamaan vastaajat maksamaan kantajalle tämän kanteen nostamispäivästä alkaen 100 euroa jokaiselta viivästyspäivältä;
                                    
                                 
                                       —
                                    
                                    
                                       velvoittamaan vastaajat toimittamaan kantajalle työsopimuksen päättymiseen kuuluvat työsuhteeseen liittyvät asiakirjat;
                                    
                                 
                     
                           —
                        
                        
                           velvoittamaan vastaajat maksamaan edellä mainituille summille Belgian lain mukaisesti laskettavaa viivästyskorkoa.
                        
                     
         
               – 2.
            
            
               toimivaltuuksien väärinkäytön ja tapahtuneen syrjinnän osalta
               
                           —
                        
                        
                           toteamaan, että kolme ensimmäistä vastaajaa kohdistivat kantajaan syrjintää, jota ei voida perustella objektiivisesti, sen työsuhteen aikana, jonka kantaja suoritti näiden vastaajien perustamien operaatioiden palveluksessa, siltä osin kuin on kyse hänen palkkauksestaan ja eläkeoikeuksistaan ja niihin liittyvistä etuuksista sekä myöhempää työsuhdetta koskevista takeista;
                        
                     
                           —
                        
                        
                           katsomaan, että kantaja olisi pitänyt ottaa jonkin kolmen ensimmäisen vastaajan palvelukseen väliaikaisena toimihenkilönä;
                        
                     
                           —
                        
                        
                           velvoittamaan kolme ensimmäistä vastaajaa korvaamaan kantajalle hänen edellä mainittujen yhteisön oikeuden rikkomisten vuoksi menettämänsä tulot, eläkkeet, korvaukset ja etuudet;
                           velvoittamaan nämä vastaajat maksamaan kantajalle näille summille Belgian lain mukaisesti laskettua viivästyskorkoa;
                        
                     
                           —
                        
                        
                           vahvistamaan asianosaisille määräajan, jonka kuluessa tämä korvaus on vahvistettava ottamalla huomioon palkkaluokka ja palkkataso, johon kantaja olisi pitänyt ottaa palvelukseen, keskimääräinen palkkakehitys, hänen urakehityksensä, palkanlisät, joita hänelle olisi pitänyt maksaa väliaikaisena toimihenkilönä; ja vertailemaan saatuja lopputuloksia kantajalle tosiasiallisesti maksetun palkan kanssa.
                        
                     
         Toissijaisesti kantaja vaatii unionin yleistä tuomioistuinta
   
               —
            
            
               toteamaan, että vastaajat ovat laiminlyöneet velvollisuuksiaan ja
            
         
               —
            
            
               velvoittamaan vastaajat korvaamaan kantajalle näistä laiminlyönneistä aiheutuneen vahingon, jota vastaavan korvauksen kohtuulliseksi määräksi arvioidaan 150 000 euroa.
            
         Joka tapauksessa kantaja vaatii unionin yleistä tuomioistuinta velvoittamaan vastaajat korvaamaan oikeudenkäyntikulut.
   
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahdeksaan kanneperusteeseen.
   
               1)
            
            
               Ensimmäinen kanneperuste, joka perustuu siihen, että vastaajat käyttivät väärin oikeuksiaan tehdessään useita peräkkäisiä määräaikaisia työsopimuksia ja siihen, että nämä viimeksi mainitut loukkasivat suhteellisuusperiaatetta.
            
         
               2)
            
            
               Toinen kanneperuste, joka perustuu siihen, että vastaajat laiminlöivät työntekijöiden suojaa joukkoirtisanomisen yhteydessä.
            
         
               3)
            
            
               Kolmas kanneperuste, joka perustuu siihen, että vastaajat loukkasivat yhdenvertaisen kohtelun ja syrjintäkiellon periaatetta.
            
         
               4)
            
            
               Neljäs kanneperuste, joka perustuu siihen, että vastaajat loukkasivat kantajan oikeutta tulla kuulluksi.
            
         
               5)
            
            
               Viides kanneperuste, joka perustuu siihen, että vastaajat saattoivat kantajan oikeudelliseen epävarmuuteen ja loukkasivat oikeutta hyvään hallintoon.
            
         
               6)
            
            
               Kuudes kanneperuste, joka perustuu siihen, että vastaajat loukkasivat henkilöstön edustajien kuulemisen periaatetta.
            
         
               7)
            
            
               Seitsemäs kanneperuste, joka perustuu siihen, että vastaajat rikkoivat Euroopan hyvän hallintotavan säännöstöä.
            
         
               8)
            
            
               Kahdeksas kanneperuste, joka perustuu siihen, että vastaajat loukkasivat työntekijöiden oikeutta vapaaseen liikkumiseen.